Af de 150.000 asylansøgere, som Sverige modtog fra januar til november i år, havde 80 procent ikke et pas, og 60 procent mangler stadig at fremvise id.

Det skriver Migrationsverket, som svarer til det danske Udlændingestyrelsen, i en mail til DR Nyheder.

Dermed vil loven om transportøransvar, som træder i kraft på mandag, omfatte en stor del af de flygtninge, som i dag søger asyl i Sverige.

- Den seneste statistik viser, at cirka 40 procent viser en eller anden form for id under asylprocessen, fortæller Migrationsverkets pressetjeneste.

Altså mangler omkring 90.000 af årets asylansøgerne i Sverige at fremvise id.

Læs også : Usikkert om svensk kontrol vil give flere asylansøgere

Ifølge den svenske lov om transportøransvar skal passagerer, der rejser med tog, færge og bus, nægtes indrejse i Sverige, hvis de ikke er i stand til at fremvise id.

Giver de svenske regler en pludselig ophobning af flygtninge i Danmark, har den danske regering luftet tanker om også indføre grænsekontrol ved Danmarks grænser.

Ifølge Migrationsverket vil en dansk grænsekontrol sænke tilstrømningen af flygtninge gevaldigt: